पाएं अपने शहर की ताज़ा ख़बरें और फ्री ई-पेपरडाउनलोड करें
ऑनलाइन माल सप्लायर अमेजन के बीकानेर में सर्विस पार्टनर कंपनी में काम करने वाला कैशियर तीन दिन का कलेक्शन 7.31 लाख रुपए लेकर फरार हो गया। ऑफिस के जिस लॉकर में रुपए रखे थे, उसे तोड़कर देखा गया तो कुछ सिक्के और एक थैली में मूंगफली का कचरा मिला।
बीकानेर में अमेजन के सर्विस पार्टनर का हल्दीराम प्याऊ के पास अशोक नगर में ऑफिस है। सर्विस पार्टनर कंपनी अमेजोन के सामान की डिलीवरी और पिकअप करने का काम करती है। उदासर में विराट नगर निवासी पंकज पंवार इस कंपनी में 27 अगस्त, 19 से कैशियर का काम करता था। पिछले दिनो 24, 25, 26 अप्रैल को उसने 7,31,179 रुपए का कलेक्शन किया, जिसे लेकर वह 27 अप्रैल को फरार हो गया।
कंपनी के अन्य कर्मचारियों ने 29 अप्रैल को मैकेनिक बुलाकर बुलाकर ऑफिस में रखे लॉकर को तोड़कर देखा तो उसमें से रुपए गायब थे। लॉकर में कुछ सिक्के और एक थैली में मूंगफली का कचरा पड़ा मिला। इस लॉकर की चाबी और पासवर्ड पंकज के पास ही थे। वह अपनी बाइक घर पर छोड़ गया और मोबाइल स्विच ऑफ कर रखा है। सर्विस पार्टनर कंपनी के स्टेशन मैनेजर रेवंतसिंह की ओर से व्यास कॉलोनी थाने में केस दर्ज करवाया गया है। मामले की जांच एएसआई ओमप्रकाश सिगड़ को सौंपी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn